Burjassot inaugura el dia 6 de març l’Exposició del Ninot
2025-07-24

La Casa de Cultura de Burjassot serà un any més punt de trobada de la família fallera del municipi, ja que els ninots de les 13 comissions falleres de Burjassot inundaran aquest espai municipal fins al 13 de març en la tradicional Exposició del Ninot.

La inauguració de l’exposició, en la qual es comptarà amb la presència de l’alcalde de Burjassot, Rafa García, del regidor de Falles, Manuel Mondragón, i del President de l’Agrupació de Falles, José Beltrán, tindrà lloc el divendres 6 de març a les 20 hores en el Saló d’Actes de la Casa de Cultura. Un acte en el qual es comptarà també amb la presència dels màxims representants de les comissions burjassoteres.

L’Agrupació de Falles farà lliurament també el divendres, després de la inauguració de l’exposició, de les recompenses falleres als presidents i als nous delegats de l’Agrupació.

L’Exposició del Ninot 2015 es podrà visitar fins al 13 de març de 10 a 13:30 h i de 17 a 20 hores. El dia 14 de març les Falles arreplegaran els seus ninots que, en unes hores, coronaran els monuments que es planten en el municipi.